Na zagrebačkoj političkoj sceni zbilja nikada nije dosadno. Tako će hrvatska i zagrebačka politika postati bogatija za još jednu stranku, a osnivači su joj dio ljudi koji je osnovao i platformu “Zagreb je naš”. Među istaknutim osnivačima nove stranke i platforme je Tomislav Tomašević.

Također, pridružila mu se Danijela Dolenec s Fakuklteta političkih znanosti. Ona se okušala u politici na prošlim lokalnim izborima kao Tomaševićeva kandidatkinja za zamjenicu gradonačelnika.

Jedan od inicijatora nove platforme je Đuro Capor iz Dubrovnika, kordinator inicijative “Srđ je naš”. Oni su se protivili izgradnji golf-terena i resorta na Srđu, a borili su se i za očuvanje javnog prostora i javnih dobara u Dubrovniku.

Platformi se pridružio i profesor s Prirodoslovno-matematičkog fakulteta u Zagrebu Damir Bakić, prošle godine protukandidat Damiru Borasu na izborima za rektora Sveučilišta u Zagrebu. Tu je i Iskra Kojić Mandarić, sindikalna aktivistica i odgojiteljica, također povezana s platformom Zagreb je naš, te Sandra Benčić dugogodišnja aktivistica nevladinih organizacija, piše Novi list.

Svi članovi nove platforme i stranke nemaju veliko političko iskustvo, a na aktivnu politiku su se odlučili jer žele stvoriti razvojni model za Hrvatsku. Fokus će im biti stvaranje drugačijeg ekonomskog modela zasnovanog na boljoj preraspodjeli, odnosno pravednijoj redistribuciji. U tome bi svatko trebao imati svoju računicu – i poduzetnik i radnik





Komentari